Președintele Senatului și al Partidului Național Liberal, Nicolae Ciucă, a transmis joi un mesaj cu ocazia Zilei Europei și împlinirii a 74 de ani de la declarația Schuman, subliniind că această celebrare este și una a României și evocând datoria de a duce mai departe promisiunea europeană de pace.
“Ziua Europei este și sărbătoarea noastră pentru că, în România, Europa este acasă oriunde. Europa înseamnă fiecare stradă, școală și spital care au fost reabilitate ori construite cu fonduri primite de la Bruxelles”, a scris Ciucă, pe pagina sa de Facebook.
El a amintit că visul european a început la 9 mai 1950, când ministrul francez al efacerilor externe, Robert Schuman, a ținut discursul care a pus piatra de temelie a Uniunii Europene.
“Astăzi, celebrăm momentul în care foști oponenți într-un război nimicitor au pus solidaritatea și dezvoltarea comună mai presus de resentimente”, a subliniat liderul liberal.
Nicolae Ciucă a arătat că, pe linia frontului din Ucraina, “visul european este apărat cu arma în mână de ambițiile imperialiste ale regimului autoritar de la Moscova”.
În schimb, a indicat președintele Senatului, “cetățenii români au șansa de a construi visul european la ei acasă”.
“Avem datoria de a duce mai departe promisiunea europeană de pace, solidaritate și prosperitate comună, pornită la 9 mai 1950 prin Declarația Schuman. La mulți ani tuturor de Ziua Europei!”, a conchis el.
Astăzi se împlinesc 74 de ani de când ministrul de externe al Franței de la acea vreme, Robert Schuman, rostea textul declarației ce îi poartă numele și prin a cărui însemnătate ziua de 9 mai a devenit Ziua Europei pentru a celebra momentul de debut al construcției unificatoare europene.
Este pentru al treilea an consecutiv când Ziua Europei este marcată pe timp de conflict în Europa ca urmare a invaziei militare ilegale a Federației Ruse în Ucraina. Totodată, Ziua Europei din acest an reprezintă startul numărătorii inverse de 30 de zile până la marea reîntâlnire a cetățenilor cu democrația, respectiv alegerile europene din 6-9 iunie, desfășurate sub îndemnul “Folosește-ți votul. Sau alții vor decide în locul tău”.
Robert Lupițu este redactor-șef, specialist în relații internaționale, jurnalist în afaceri europene și NATO. Robert este laureat al concursului ”Reporter și Blogger European” la categoria Editorial și co-autor al volumelor ”România transatlantică” și ”100 de pași pentru o cetățenie europeană activă”. Face parte din Global Shapers Community, o inițiativă World Economic Forum, și este Young Strategic Leader în cadrul inițiativelor The Aspen Institute. Din 2019, Robert este membru al programului #TT27 Leadership Academy organizat de European Political Strategy Center, think tank-ul Comisiei Europene.
You may like
SUA: Biden susține că va opri livrările suplimentare de arme dacă Israelul invadează Rafah
Nicolae Ciucă, de Ziua Națională a Tineretului: Generaţia tânără este cea care va decide România de mâine. Investind în tineri, investim în România
Published
7 days agoon
May 2, 2024Generaţia tânără este cea care va decide România de mâine, motiv pentru care Ziua Naţională a Tineretului este una în care gândurile merg spre viitor, a afirmat, joi, preşedintele Senatului, Nicolae Ciucă.
“Astăzi, de Ziua Naţională a Tineretului, îi celebrăm pe cei aflaţi la începutul drumului în viaţă. Este o zi în care ne gândim la viitor, pentru că generaţia tânără este cea care va decide România de mâine. Deceniile care urmează vor fi definite de pregătirea şi oportunităţile tinerilor de azi, dar şi de problemele şi provocările pe care le au de înfruntat acum”, a scris Ciucă, pe Facebook.
El a adăugat că atunci când a ocupat funcţia de premier a acordat o atenţie deosebită programelor de sprijin şi de instruire a tinerilor pentru o integrare facilă pe piaţa muncii.
“Am acordat facilităţi celor care vor să îşi deschidă o afacere şi am finanţat sistemul de învăţământ, atât ca investiţii materiale, cât şi ca salarizare. Orice politician ajuns într-o funcţie de decizie are datoria morală de a se asigura că tinerii au parte de condiţii care să le favorizeze dezvoltarea profesională şi maturizarea armonioasă. Investind în tineri, investim în România”, a evidenţiat liderul PNL.
Published
1 week agoon
May 1, 2024Președintele Senatului, Nicolae Ciucă, a avut marți o întrevedere cu ambasadorul Franței la București, Nicolas Warnery, discuțiile punând accentul pe sprijinul Franței privind aderarea completă a României la Schengen și prezența militară franceză în România în contextul conducerii grupului NATO de la Cincu.
“România colaborează excelent cu Franța în toate domeniile de activitate și îmi doresc ca aceste relații să se aprofundeze”, a spus Ciucă, după întâlnirea ce s-a desfășurat la Palatul Parlamentului.
Ambasadorul francez a fost însoțit la întrevedere de colonelul Pierre Pacqueteau, atașatul pentru apărare al Ambasadei Franței la București.
“În această perioadă plină de provocări, contăm pe sprijinul Parisului în multe aspecte ce necesită o atenție deosebită, precum transportul cerealelor ucrainene. Totodată, Grupul de Luptă al NATO de la Cincu este coordonat de Franța, iar prezența militară franceză este o garanție a securității și stabilității noastre. Franța ne este un partener de încredere și pe plan european, dovedind acest lucru în procesul de aderare a României la Spațiul Schengen. Excelența Sa mi-a spus că urmărește consolidarea bunelor relații deja existente, apreciind că există un potențial major în domeniile economic, educațional și diplomatic”, a mai transmis liderul PNL Nicolae Ciucă.
Sondaj INSCOP alegeri locale: PSD – 28,4%, PNL – 26,7%, AUR – 14,4%. Echilibru de forțe în interiorul coaliției de guvernare, cu social-democrații în scădere (2%) și liberalii în creștere (1%)
Published
2 weeks agoon
April 24, 2024PSD este creditat cu 28,4% din intenţiile de vot la alegerile pentru consiliile locale, PNL cu 26,7%, iar AUR cu 14,4%, conform unui sondaj realizat de INSCOP la comanda News.ro, în luna aprilie, datele indicând o scădere de peste 2 puncte procentuale pentru PSD, o creştere de peste 1% pentru PNL şi o scădere de 3% pentru AUR, comparativ cu sondajul din luna martie.
Mai mult de jumătate dintre cei intervievaţi spun că vor vota la alegerile europarlamentare cu partidul din care face parte candidatul preferat pentru primărie, cei mai numeroşi din această categorie fiind votanţii PSD-PNL.
O treime dintre alegători declară însă că vor avea opţiuni politice diferite la europarlamentare şi la primărie.
Aproape un sfert dintre subiecţi consideră că prioritatea viitorului primar trebuie să fie crearea de locuri de muncă şi atragerea de investitori, iar aproape 20% consideră prioritar tot ceea ce ţine de sănătate.
Raportat la cei care au exprimat preferinţa pentru un partid din listă, indiferent dacă declară că vin sau nu vin sigur vot (80.6% din total eşantion), 28.4% dintre alegători indică PSD (faţă de 30.6% în martie), 26.7% PNL (faţă de 25.6% în martie), 14.4% AUR (faţă de 17.4% în martie), 10.8% Alianţa Dreapta Unită (USR, PMP, Forţa Dreptei) (faţă de 9.8% în martie), 3.7% SOS Romania (faţă de 4.3% în martie), 5.3% UDMR (faţă de 4% în martie), 3.3% Alianţa AER (Partidul Verde, Partidul Ecologist Român) (faţă de 3.1% în martie), 1.9% Partidul Pro România (faţă de 2.4% în martie), 1.9% REPER, 1.6% PUSL. 1.9% indică alt partid (faţă de 2.7% în martie).
Sondajul de opinie a fost realizat de INSCOP Research la comanda Agenţiei de presă News.ro. Datele au fost culese în perioada 12 – 20 aprilie, prin metoda CATI (interviuri telefonice), prin intermediul chestionarului. Volumul eşantionului simplu, stratificat, este de 1.100 de persoane, reprezentativ pe categoriile socio-demografice semnificative (sex, vârstă, ocupaţie) pentru populaţia neinstituţionalizată a României, cu vârsta de 18 ani şi peste.
Eroarea maximă admisă a datelor este de ± 2,95 %, la un grad de încredere de 95%.
Concrete & Design Solutions
SUA: Biden susține că va opri livrările suplimentare de arme dacă Israelul invadează Rafah
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: “Mediul economic va fi mai dificil în 2013”
Premierul Italiei, Mario Monti, a demisionat
Trending
- EDUCAȚIE1 week ago
- NATO3 days ago
- POLITICĂ1 week ago
- ROMÂNIA1 day ago
- ROMÂNIA2 days ago